3.1.2. Akud aniri Ṣṣenf-a yettuɣal ɣer tallit i deg yedder umaru , d tallit i deg ddren imeɣriyen d aniri, yesɛa lweqt i deg yura umaru adlis-is akked d lweqt i deg yeqqar yimeɣri (ur yeqqin ara ɣer daxel n uḍris). Ma nerra tamuɣli nneɣ ɣer tesleḍt n wakud aniri, yettak-d ɣef tegnatin i deg yettwaru uḍris, d lewaqt n tɣuri n uḍris, snat n tegnatin-a sishilent i weḍris i wakken ad neṣleḍ akud aniri ilaq ad nessemgired gar wakud n umaru d wakud n yimeɣri zemren ad ɛedlen ( ma yella amaru d yimeɣri ddren deg yiwet n tallit) akken zemren ad mxalafen.